Í viðtali við Markaðinn segir Guðmundur að honum hafi alltaf þótt Brim vera fallegt nafn á sjávarútvegsfyrirtæki og að hann hafi „ oft hugsað um að Brim yrði sterkt almenningshlutafélag á hlutabréfamarkaði . “ Guðmundur segir í viðtailinu að hann hefði helst vilja selja HB Granda allar eignirnar , en að ekki hafi verið vilji fyrir því . Markaðurinn valdi söluna á tölvuleikjafyrirtækinu CCP til kóreska leikjaframleiðandans Pearl Abyss á 425 milljónir dali , eða tæplega 50 milljarða króna , í byrjun september sem viðskipti ársins . Fjárfesting í skuldabréfaútboði WOW air í september voru hins vegar valin verstu viðskipti ársins enda þegar ljóst , nokkrum vikum síðar , að þátttakendur þurfa að endursemja um þá fjárfestingu eigi WOW air að lifa . Næst verstu viðskiptin var sú ákvörðun Icelandair Group að falla frá kaupunum á WOW air og kaup Sýnar á stórum hluta fjölmiðla 365 miðla lenti í þriðja sæti . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .